Nafarroako Parlamentuko Gizarte Politiketako Batzordeak, 2014ko urtarrilaren 31n egindako bileran, ondoko erabakia onetsi zuen: “Erabakia. Horren bidez, Nafarroako Gobernua premiatzen da behar diren kontaktuak has ditzan Eroskiko eta Fagorreko preferenteek Nafarroan kaltetu dituztenekin, inbertitutako aurrezkiak berreskuratzeko konponbideak bilatzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agindu dut. Honakoa du testua:

“Nafarroako Parlamentuak Nafarroako Gobernua premiatzen du behar diren kontaktuak has ditzan Nafarroan Eroskiko eta Fagorreko preferenteek kaltetutakoekin, aipatutako kooperatibekin eta zerikusia duten finantza-erakundeekin, Foru Komunitateko Kontsumo Zerbitzuaren bidez orientazioa emateko eta, alde guztiek beren borondatez hala eskatuz gero, konponbideak bilatzeko, menpeko finantza-ekarpenetan inbertitutako aurrezkiak berreskuratzera zuzendutakoak, ekarpen horiek gardentasunik gabeko baldintza nabarmenetan eman zirelako”.

